ร้านนี้เป็นร้านอาหารที่เปิดแทบจะทั้งวันเลยทีเดียว ช่วงกลางวันเค้าจะขายอาหารอีสาน ส่วนตอนเย็นขายพวกอาหารกับข้าวพวกข้าวต้มหรือพวกอาหารไทยง่ายๆค่ะ

ร้านนี้อยู่ตรงข้ามกับสวนลุมฝั่งเดียวกับตึกอื้อ จื่อเหลียง เป็นร้านที่ไม่มีที่จอดนะคะ ถ้ามาทานอาจต้องตรวจสอบวันเวลาที่ตอดริมถนนว่าจอดได้เวลาไหนบ้าง วันนี้เราจอดในซอยข้างตึกอื้อจื่อเหลียง

ร้านบรรยากาศไงดีอ่ะ สีสันปรี๊ดปร้าดดีค่ะ555 สวยงามๆ ไม่ได้มีบรรยากาศอะไรมาก แต่มีทีวีเปิดข่องบอล สงสัยเอาไว้ให้คนมานั่งทานอาหารดูบอลอะไรไปด้วย

••เมนูที่สั่งวันนี้••
- ผัดคะน้า
จานนี้ผัดผักจริงๆค่ะไม่มีเนื้อเลย จริงๆน่าจะมีหมูสักหน่อยน่าจะดี รสชาติมาตรฐาน หวานๆเค็มๆน้ำมันหอยดี

- ยำปลาสลิด
ปลาสลิดทอดกรอบๆ ยำกับน้ำยำรสชาติกลมกล่อมใช้ได้ค่ะ เครื่องเยอะดี รสชาติโดยรวมก็มาตรฐานค่ะ

- ไก่ผัดเม็ดมะม่วง*
จานนี้ชอบค่ะ รสชาติหวานๆซอสหน่อย เม็ดมะม่วงทอดหอมๆกรอบๆ แร่เม็ดมะม่วงน้อยไปหน่อย เครื่องอย่างอื่นก็ หอม ใหม่ดี ใช้ได้ค่ะ

วันนี้เสียค่าอาหารไปรวมข้าวแลเครื่องดื่มทั้งหมดประมาณ 360 บาท อิ่ม รสชาติดีใช้ได้ ฝากท้องได้เลยค่ะ แต่ร้านอับไปหน่อย พนักงานบริการดี อาหารก็มีเมนูเยอะดี วันนี้ทานไปแค่ 3 อย่างถ้ามีโอกาสจะมาอีกค่ะ